Die slagtings van vee langs paaie en in die veld neem geweldig toe. So ook skaap-diefstal. Groot getalle word gesteel.
Gedurende 2021 het verskeie gevalle reeds voorgekom waar die wenkbroue gelig is oor die wyse hoe sekere arrestasies uitgevoer is.
Weens praktiese probleme wat botsings met ander geleenthede insluit, is daar besluit om die Jongboer-konferensie eerder op 10 Junie 2022 te hou.
Die BEE-wette is besig om te verskerp en nuwe fase in te gaan. Daar is tans 'n hofsaak deur Sakeliga gedryf teen BEE-regulasies.
TLU SA reik soos dit moontlik is uit na ander instansies om sekere voordele vir ons lede te beding.
Krag voorsiening by Hoofkantoor
Die TLU SA-geboue maatskappy het na deeglike navorsing oor alle moontlikhede om deurentyd krag by die hoofkantoor te verseker.
Streekvergaderings en Boeredae
Na die tydperk van inperking word ervaar dat die behoefte om fisies te skakel groot is. Ons wil graag ook die streke aanmoedig om groot geleenthede en die tradisionele konferensies en boeredae te hou.
Manifes | Klousule nr. 5 & 6
Klousule nr. 5: Ek vereenselwig my met TLU SA se standpunt dat die toepassing van vrye mark beginsels met minimum staatsinmenging in die ekonomie.
Keuses vir optimale winsgewendheid
Kosmostyd bring jaarliks in sekere dele van die land 'n stukkie sprankel met hul voorkoms in die veld.
Die Goliat van Gat Pampoenfees is op 19 Maart 2022. Dit is van 09:30 tot 11:00 en toegang is gratis. Dit vind plaas by Pretoria Boeremarkterrein, Moreletastraat 665. Vir meer besonderhede kontak: Henri Combrink (082 552 9428 of culliboer@gmail.com
As jy van mening is jou eiendomsbelasting is billik dan moet jy werklik een van die min gesaaides wees wat in 'n ongelooflike bevoorregte posisie is. Ongelukkig is die meerderheid inwoners van die land in 'n situasie waar kaderontplooiing die munisipaliteit se prioriteit is, wanadministrasie aan die orde van die dag is en korrupsie daagliks plaasvind.
Nou is die tyd om betrokke te raak.
Besoek jou munisipaliteit se webtuiste en kyk na die ontwikkelingsplan en begroting. Indien dit nie daarop verskyn volgens die wetsvereistes nie, kontak jou munisipaliteit en versoek die dokument - wanneer dit beskikbaar gaan wees vir openbare deelname.
Indien die dokument ontvang word, vervang jou koerant in die kleinhuisie met die ontwikkelingsplan en werk hom deur daar waar jy gemaklik sit en tyd op hande het! 'n Paar bladsye 'n dag sal 'n verskil maak. Wees ingelig oor die inhoud en skryf sommer 'n briefie vir jou munisipale bestuurder en stel hom in kennis dat jy wel die dokument wat die raad met soveel moeite daargestel het (ons hoop in elk geval dit is nie 'n kopie en invul aksie nie) vir jou tot insigte gebring het en kommentaar daarop wil lewer.
Lig jou mening, jy is die entiteit wat hierdie aksies gaan befonds - jy mag daaroor kommentaar lewer oor wat is jou siening, waar dink jy gaan dit 'n verskil maak en is dit werklik nodig om ontwikkeling te doen waar die raad voel dit noodsaaklik is.
Jy is die enigste persoon wat 'n verskil kan maak. Doen dit!
Nasionale Minimumloon (NML) het op 1 Maart 2022 inwerking getree.
R23,19 x 8 ure = R185,52
R23,19 x 40 ure = R 927,60
R 927,60 x 4,333 = R4 019,29
R23,19 x 9 ure = R208,71
R23,19 x 45 ure = R1 043,55
R1 043,55 x 4,333 = R4 521,70
Wie word as 'n plaaswerker geag:
Plaaswerkers betrokke in alle plaas aktiwiteite in Suid-Afrika
'n Huiswerker wat in diens geneem word op 'n plaas
'n Sekerheidswag wat in diens geneem word om wag te hou op 'n plaas of ander persele waar plaas aktiwiteite onderneem word, wat nie in diens is van die privaat sekerheid industrie nie.
'n Plaasboer mag 'n bedrag, wat nie 10% oorskry nie, aftrek van 'n plaaswerker se loon vir akkommodasie wat die werker normaalweg bewoon en wat aan die volgende vereistes voldoen:
Die huis moet 'n dak hê wat weerbestand is
Die huis moet 'n glasvenster hê wat oopgemaak kan word
Waar die infrastruktuur op 'n plaas bestaan, indien elektrisiteit binne-in die huis beskikbaar is:
Indien 'n plaaswerker egter vir sodanige elektrisiteit moet betaal, mag daar nie 'n addisionele 10% ten opsigte van akkommodasie afgetrek word nie
Indien veilige drinkbare water binne in die huis beskikbaar is
Indien daar 'n spoeltoilet of put-latrine beskikbaar is binne-in of naby die huis
Die huis is nie minder as 30 vierkante meter in grote is nie.
'n Plaasboer mag aftrekkings maak vir verliese gely of beskadiging slegs in die volgende gevalle:
Dit was die fout van die plaaswerker
'n Regverdige proses gevolg was om die werker 'n redelike tyd te gun om te bewys waarom die aftrekking nie gemaak behoort te word nie
Die totale bedrag van die skade nie meer is as die werklike bedrag van die verlies of skade nie
Die totale aftrekking vanaf die werker se loon nie meer as een kwart van die plaaswerker se loon oorskry nie
Watter rekords moet bygehou word
'n Betaalstaat moet aan elke plaaswerker uitgereik word:
Afskrifte van die betaalstaat moet gehou word vir drie jaar, omdat dit sal dien as bewys dat die werkgewer voldoen aan al die finansiële bepalings van die Wet.
Inligting op die betaalstaat:
Volle name en adres van die werkgewer
Naam en beroep van die plaaswerker
Spesifieke periode waarvoor betaling gemaak word
Plaaswerker se loon tarief en oortyd betalings tarief
Aantal gewone werksure gewerk gedurende die periode
Aantal oortydure gewerk deur die plaaswerker gedurende die periode
Aantal ure gewerk deur die plaaswerker op 'n betaalde vakansiedag of op 'n Sondag
Plaaswerker se loon
Besonderhede van enige ander lone wat spruit uit die plaaswerker se indiensneming
Besonderhede van aftrekkings gemaak
Werkgewer se registrasienommer by die Werkloosheidsversekeringsfonds en die werkgewer se bydraes tot die Fonds
Werklike bedrag aan die plaaswerker betaal
Skriftelike besonderhede van diens:
Dit is die verantwoordelikheid van die werkgewer om hierdie besonderhede uit te reik
Die werkgewer moet hierdie skriftelike besonderhede van diens aan die werker uitreik
Die werkgewer moet verseker dat die plaaswerker die inhoud van wat verwag word verstaan.
Inligting wat vervat moet word in die skriftelike besonderhede van diens:
Naam en beroep van die plaaswerker, of 'n kort beskrywing van die werk waarvoor die plaaswerker in diens geneem is
Plek van werk en waar van 'n plaaswerker verlang word of toegelaat word om op verskeie plekke te werk, 'n aanduiding van die reëling
Datum waarop indiensneming begin
Plaaswerker se gewone werksure en dae van werk
Plaaswerker se loon of die tarief en betalingsmetode
Tarief vir oortydbetaling
Enige ander kontantbetalings waarop die werker geregtig is
Enige kos of akkommodasie betaling waarop die plaaswerker geregtig is en die waarde van die kos of akkommodasie,
Enige ander nie-kontant betalings wat ontvang word van die werkgewer
Hoe dikwels die lone betaal sal word
Aftrekkings wat vanaf die plaaswerker se lone afgetrek sal word
Verlof waarop die plaaswerker geregtig is
Kennisgewing periode vir diensbeëindiging, of indien die indiensneming van 'n tydelike aard is, die datum wanneer sodanige diens beëindig sal word
In Vrystaat en Noordwes wys die 12 maande statistiek van SAPD dat daar 'n styging in veediefstalle was en ons vra ons lede om vir ons terugvoer te gee oor brandpunte in die streke.
Die sprinkane is nog nie in die Vrystaat en Noordwes nie. maar boere moet asseblief vroegtydig gif koop. Indien sprinkane opgemerk word kan die volgende persone gekontak word wat gifspuite sal reël: Mulalo Matodzi 0833267773; Verdoorn 0824468946; Riaan Badenhorst 0824983662.
TLU SA vat hande saam met ander organisasies en sal binnekort 'n voorlegging aan die Premier van Noordwes doen oor die faktore wat ekonomiese groei strem in die provinsie.
Vir ons veldtog teen die toestande van die paaie benodig ons foto's en padnommers en dit kan aan Jannie Raath gestuur word per epos: jannieraath@yahoo.com.
Dit is kommerwekkend oor hoeveel vee tans gesteel word. In die Oos-streek probeer ons op elke vlak moontlik betrokke raak om die hoë veediefstal gevalle te probeer hokslaan. Daar is verskeie redes wat aangevoer kan word, maar ongeag hierdie redes gaan daar 'n daadwerklike poging deur die regering moet kom om te help met hierdie bedreiging. Die TLU SA streekkantoor by name die streekbestuurder, streekvoorsitter en lede van die Veiligheidskomitees is op 'n daaglikse basis besig in vergaderings om die probleem aan te spreek.
Alhoewel ons in die streek ook groot skade gelei het met baie reën is die vooruitsig vir mielie- en soja-oeste nie te sleg nie. Dit is egter wel so dat in groot gedeeltes daar al weer reën benodig word.
Dit mag miskien nie onder projekte ressorteer nie, maar in die streek is dinge besig om stadig maar seker na normaal terug te keer. Boereverenigings hou weer vergaderings en is daar reeds 'n paar baie suksesvolle Boeredae in die streek aangebied en is dit verblydend om te sien hoeveel boere dit bywoon en hoe dit ondersteun word. Laastens kan ons noem dat daar 'n groot poging aangewend word in die streek met die oprigting van kameras ter voorkoming van misdaad. 'n Projek wat werklik 'n enorme hulp in ons gebied gaan wees en waarmee daar al reeds groot sukses behaal is.
Cullinan BU bied 'n Boeredag aan op 2 April 2022. Tema: Wintervoer. Navrae: Henri Combrink 082 552 9428
DeWildt BV bied 'n Boeredag aan op 8 April 2022. Tema: Kleinvee Boerdery: skape. Navrae: Hanna Scribante 083 417 4699
Losberg BU en studiegroep bied 'n Groendag aan op 23 April 2022. Navrae: James Tolmay 083 288 8437
Verlede maand het ons gekyk na die belegging geleenthede in Tegnologie. Ons het die reeks begin en die vier globale sektore uitgewys as oorweging naamlik: tegnologiese vooruitgang, omgewing volhoubaarheid, toekomstige gesondheidsorg en nuwe-era denke.